Κλασική ερώτηση που απασχολεί όλους του οδηγούς. Για τα νέα οχήματα έως 4 ετών ψηφίζουμε επίσημο συνεργείο: Αφενός, γιατί είναι πιο εύκολη η τακτοποίηση του κόστους βλαβών μέσω της εγγύησης και αφετέρου, γιατί οι μηχανικοί των επίσημων συνεργείων είναι κατά κανόνα πιο ενήμεροι και διαθέτουν όλα το διαγνωστικό εξοπλισμό και εργαλεία για τα νέα μοντέλα. Για οχήματα άνω των 4 ετών: Εάν χρειάζεται ειδική διάγνωση ή μεγάλη επισκευή, τότε μπορείς να απευθυνθείς σε εξειδικευμένο συνεργείο όπου συνήθως ο μηχανικός προέρχεται από επίσημο συνεργείο και έχει εμπειρία στη μάρκα σου ενώ και το κόστος θα είναι συγκριτικά χαμηλότερο. Για απλές συντηρήσεις ή επισκευές η επιλογή ενός γενικού συνεργείου, μπορεί να αποτελέσει εξίσου αξιόπιστη και ταυτόχρονα οικονομική λύση. Να σημειωθεί επίσης ότι, εφόσον στο εξειδικευμένο ή γενικό συνεργείο τοποθετηθούν γνήσια ή εφάμιλλης ποιότητας ανταλλακτικά, δεν επηρεάζεται η εγγύηση του οχήματος (εάν υφίσταται), σύμφωνα με τον ευρωπαϊκό νόμο.